Ek het jare gelede opgehou om nuwejaarsvoornemens te maak, want dit werk doodgewoon nie vir my nie, maar ek skryf gewoonlik 'n nuwejaarsgebed (hierdie jaar s'n is hier). Ek bevestig ook my prioriteite vir myself, wat neerkom op die volgende:
Ek wonder oor die volgende: verstaan ons as Christene wat met die aarde en sy klimaat gebeur? Verstaan ons dat dit nie in ons leeftyd weer sal wees soos dit altyd was nie? Verstaan ons dat ons kinders 'n groter prys sal moet betaal vir die keuses wat ONS gemaak het? Verstaan ons dat ons as kinders van die Here dit nie kan ignoreer of afmaak nie - dat dit trouens 'n diep geestelike saak is? Verstaan ons wat ons daaraan kan doen? Ons gaan ons jaar afskop met 'n kort (tien weke) kursus in die verband. Jy is baie welkom om ook hierdie kursus te volg. Diegene wat reeds ons bediening maandeliks ondersteun sal dit vansself kry (tensy hulle iets anders gekies het).
Ons oordenkings uit die Psalms sal nog voortgaan vir ses maande en ons begin op Woensdag 11 Jan met Psalm 90. Gebruik dit as 'n kort daaglikse stiltyd en nooi ook jou vriende uit tot die reis. Jy sal ons reklame in die verband ontvang, wat jy aan ander (wat sou belang stel) kan stuur. Baie dankie! Jy sal ook sien ons oordenkings is hierdie jaar super mooi en professioneel uitgelê - hoop jy geniet dit!
Volgende maand het ek weer uitstekende nuus en tot dan wens ek jou 'n voorspoedige en geseënde wegspring toe! Dankie dat ons weereens 'n jaar kan saamstap op die geestelike pad!